নিহতের স্ত্রী ক্যাইংমা মারমা জানান, সোমবার রাতে মরে যাওয়া ছাগলকে নিয়ে পাড়ার কয়েকজন আমার স্বামীকে প্রথমে অকথ্য ভাষায় গালি গালাজ করেন। এক পর্যায়ে প্রায় রাত ১২ টার দিকে বাড়িতে কেউ একজন এসে আকস্মিক ভাবে আমার স্বামীর মাথায় লাঠি দিয়ে আঘাত করেন। তিনি বাঁচানোর তাগিদে প্রতিবেশী বাড়িতে গেলে সেখান থেকে টেনে হেছড়ে জোড় করে ধরে নিয়ে হত্যা করা হয়েছে। যারা এ হত্যার সাথে জড়িত তারা নানা ভাবে হিংসাত্বক দৃষ্টিতে এবং তাদের পরিবার নিয়ে খারার মন্তব্য করে আসছে।